Tags: Lordship SalvationBiblical UnderstandingRepentanceSalvationSin
Thank you, John. That is a helpful explanation. I recently heard teaching about the parable of the prodigal son in which it was said that the son's son-ship was never in question and that we was never lost. It took me a while to fully grasp it. It's true though, isn't it. In Afrikaans it is translated as "the lost son", but he was never lost in either sense of the word: he knew the road back and although he had left the safety of his father's house, he was still his son and his father was still waiting for him to come back. This is almost more than I can comprehend and it is certainly so much more than any of us deserve. :)
I think your second paragraph above very subtly points to another important issue: the often-held misconception that God still punishes us when we sin. But, He can not, since Christ was already punished for my sin! I still sometimes struggle with this, slipping back into fear that God will punish me for my mistakes. He corrects us most certainly. In fact, He has used this website to correct some of my thinking (and acting). :)
Hugs to Hanelie :)
Thanks Sherry!!! :) *hugs*
24 Mar, 2022 6:05 pm
Met die dwaling van "Lordship salvation" in my agterkop het ek ñ probleem met die teologiese uitleg van 2 Kor. 12.
Hoe sal jy op onderstaande reageer?
2Kor 12:1-10 1 Dit is waarlik vir my nie nuttig om te roem nie, want ek sal kom tot gesigte en openbaringe van die Here. 2 Ek weet van 'n man in Christus, veertien jaar gelede—of dit in die liggaam was, weet ek nie, of buite die liggaam, weet ek nie, God weet dit—dat so iemand weggeruk is tot in die derde hemel. 3 En ek weet van so 'n man—of dit in die liggaam of buite die liggaam was, weet ek nie, God weet dit— 4 dat hy weggeruk is in die Paradys en onuitspreeklike woorde gehoor het wat 'n mens nie mag uitspreek nie. 5 Oor so 'n man sal ek roem, maar oor myself sal ek nie roem nie, behalwe in my swakhede. 6 Want as ek sou wil roem, sou ek nie 'n dwaas wees nie, want ek sou die waarheid praat; maar ek laat dit ná, sodat niemand my hoër mag skat as wat hy van my sien of wat hy van my hoor nie. 7 En dat ek my oor die voortreflikheid van die openbaringe nie sou verhef nie, is my 'n doring in die vlees gegee, 'n engel van die Satan, om my met die vuis te slaan, dat ek my nie sou verhef nie. 8 Hieroor het ek die Here drie maal gebid, dat hy van my sou wyk. 9 En Hy het vir my gesê: My genade is vir jou genoeg, want my krag word in swakheid volbring. Baie liewer sal ek dus in my swakhede roem, sodat die krag van Christus in my kan woon. 10 Daarom het ek behae in swakhede, in mishandelinge, in node, in vervolginge, in benoudhede, om Christus wil. Want as ek swak is, dan is ek sterk.
Teoloë sê deurgaans hierdie "doring in die vlees" is ñ siekte of ñ fisiese ongesteldheid. Dit maak nie vir my sin nie en wel om die volgende redes.
God het vir Paulus gesê "my genade is vir jou genoeg". As God die "siekte" sou wegneem dan sou die "genade" vir my sin gemaak het, maar Hy neem nie die "siekte" weg nie. Dit is mos nie "genade" nie. Genade in die Bybelse konteks gaan gepaard met vergifnis, ñ gawe of present. As God nie die siekte wegneem nie dan kan dit mos nie ñ gawe wees nie. Die griekse betekenis van hierdie "genade" is die volgende:
G5463; graciousness (as gratifying), of manner or act (abstract or concrete; literal, figurative or spiritual; especially the divine influence upon the heart, and its reflection in the life; including gratitude): – acceptable, benefit, favour, gift, grace (-ious), joy liberality, pleasure, thank (-s, -worthy).
Hierdie "doring in die vlees" moes iets gewees het wat teen God se wil was, dalk ñ sonde, wat God se genade [vergifnis,present] geregverdig het.
As dit ñ fisiese ongesteldheid was sou Paulus nie "skaam" gewees het om dit by die naam te noem nie. Hy het nooit probeer om sy fisiese swakhede te verberg nie.
2Kor. 11:23-33: 23 Is hulle dienaars van Christus? —ek praat in uitsinnigheid—ek nog meer: in arbeid oorvloediger, in slae bo die maat, in gevangenskappe baie meer, in doodsgevare dikwels. 24 Vyf maal het ek van die Jode ontvang veertig houe op een na. 25 Drie maal is ek met stokke geslaan, een maal is ek gestenig, drie maal het ek skipbreuk gely, 'n nag en 'n dag het ek op die diepwater deurgebring—
26 dikwels op reis, in gevare van riviere, in gevare van rowers, in gevare van my volk, in gevare van die heidene, in gevare in die stad, in gevare in die woestyn, in gevare op see, in gevare onder valse broeders; 27 in arbeid en moeite, in slapelose nagte dikwels, in honger en dors, dikwels sonder ete, in koue en naaktheid. 28 Behalwe dit alles my daaglikse bekommernis, die sorg vir al die gemeentes.
29 Wie is swak en ek is nie swak nie? Aan wie word 'n struikelblok in die weg gelê en ek is nie aan die brand nie? 30 As daar geroem moet word, sal ek in my swakhede roem. 31 Die God en Vader van onse Here Jesus Christus, geseënd tot in ewigheid, weet dat ek nie lieg nie. 32 In Damaskus het die goewerneur van koning Arétas die stad van die Damaskéners laat bewaak om my te vang; 33 en ek is in 'n mandjie deur 'n venster in die muur neergelaat en het aan sy hande ontkom.
3. Ek dink nie God verwag dat ons, ons sondes teenoor mekaar moet bely nie. Sondes word net teenoor God bely, maar ek is nie seker nie.
Verwys "misdade" ook na sondes?
Die griekse woord vir misdade is:
Die griekse woord vir sondes is:
4. Ek dink dat Paulus se "doring in die vlees" ñ sonde van een of ander aard was- iets wat net satan kon bedink. Siekte of ñ fisiese ongesteldheid is nie noodwendig teen God se wil nie.
Joh 9:1-3: 1. En toe Hy verbygaan, sien Hy 'n man wat blind was van sy geboorte af. En sy dissipels vra Hom en sê: Rabbi, wie het gesondig, hierdie man of sy ouers, dat hy blind gebore is? 3 Jesus antwoord: Hy het nie gesondig nie, en sy ouers ook nie; maar die werke van God moet in hom openbaar word.
Hierdie siening sal egter getoets moet word.
2 Apr, 2022 7:23 pm
Dagsê Laurens, Ek is besig om 'n antwoord vir jou voor te berei, en soos dit tans lyk, sal dit nog "n hele rukkie neem. Ek waardeer jou geduld.
3 Apr, 2022 8:16 am
Dagsê Laurens, Jammer ek kom nou eers by jou uit. Jou vraag is baie uitgebreid en ingewikkeld en dit is uiters moeilik om met sekerheid 'n aanvaarbare antwoord te gee omdat die Bybel nie ronduit vir ons sê wat die doring in Paulus se vlees was nie. Daar is verskeie sienings maar niemand kan met sekerheid sê wat dit was nie. Dit skyn dus dat die Heilige Gees nie die klem wou lê op die verhouding tussen God se genade en gesondheid/siekte nie maar eerder op 'n gesindheid/houding teenoor God self in ondraaglike omstandighede.
Om te verduidelik wat ek hiermee bedoel wil ek graag eers vir jou 'n vraag vra. Wat sou jy sê, is sonde – hoogmoed of 'n fisiese tekortkoming/siekte? Die antwoord is natuurlik hoogmoed omdat die Heilige Gees ons leer dat die Here die hoogmoediges weerstaan en genade skenk aan die nederiges (Jakobus 4:6). Wat is nederigheid? Nederigheid is in die eerste plek om in alle omstandighede, hoe goed of sleg dit ook al mag wees, die knie in aanbidding voor God te buig en te sê, "Laat U wil geskied." En dit, soos die Woord ons leer, is om gelykvormig gemaak te word aan die lyde van Christus (2 Korintiërs 1:5; 1 Petrus 4:13; 1 Petrus 5:1) As sodanig, ontsluit dit vir ons die moeilike vrae rondom Paulus se ervaring in die derde hemel en daarná.
Onthou dit gaan hier, in 1 Korintiërs hoofstukke 11 en 12, oor Paulus se stryd om God se kuddes teen valse apostels en profete te beskerm. Een van die uitnemendste kenmerke van hierdie valse apostels en profete was hulle sieklike gewoonte om in hulle "geloofsbriewe" (na die vlees) te roem (2 Korintiërs 11:18), veral dan ook as afstammelinge van Abraham. (vers 22). Paulus, hoewel hy ook 'n Hebreër, 'n Israeliet en 'n afstammeling van Abraham was, het eerder in sy swakhede geroem (vers 30). Sy roem was gesetel in sy bereidheid om ter wille van Christus te ly, soos hy dit in verse 24 tot 29 vir ons omskrywe.
Dit is teen hierdie agtergrond waarmee ons jou vrae en ook ander s'n rondom hierdie saak moet beantwoord. Stel jou voor, hier's 'n man (Paulus) wat op 'n dag skielik weggeruk is ("harpazo;" 2 Korintiërs 12:2) na die derde hemel en toe weer teruggestuur is met die opdrag dat hy niks daarvan mog vertel het nie. Die derde hemel is God se woonplek, die wonderlikste, aller-heerlikste, mees fantastiese plek om te wees. Nogtans is Paulus verbied om enigiets, insluitende die woorde (nie tale nie) wat hy gehoor het, oor te vertel. Soos jy seker weet, is die hedendaagse valse profete vol bravade wanneer hulle vertel hoedat hulle kwansuis opgeneem is in die hemel en toe op 'n toer geneem is om die heerlikheid van God en sy woning te aanskou. Sommiges weet te vertel dat hulle selfs op Christus se skoot gesit het.
Paulus, daarenteen, se ware en waaragtige ervaring in die derde hemel was so oorweldigend, so grandioos, en so skouspelagtig dat net God hom daarvan kon weerhou om sy mond verby te praat toe hy terug was op aarde. Die doring in sy vlees was waarskynlik so pynlik dat hy die Here drie maal gesmeek het om dit te verwyder. Daarom skryf Paulus, "En dat ek my oor die voortreflikheid van die openbaringe nie sou verhef nie, is my 'n doring in die vlees gegee, 'n engel van die Satan, om my met die vuis te slaan, dat ek my nie sou verhef nie." Die Griekse woord vir "voortreflikheid" is "huperbolē" en beteken op Engels "abundance, (far more) exceeding, more excellent, beyond (out of) measure." Die woord "huperairomai" (verhef) wat, soos jy kan sien, van dieselfde stamwoord "huper" kom, beteken om jouself hoogmoedig te hou. Daarom was dit vir God, en niemand anders nie, nodig om 'n engel van die Satan die reg en toestemming te gee om Paulus met die vuis te slaan want net Hy kan so-iets doen. Nog meer, net Hy, en niemand anders nie, kon Paulus oortuig dat sy genade altyd veel groter is as enigiets wat Hy oor jou pad toelaat. Ook dit leer ons om nie ons oë gerig te hou op ons omstandighede nie maar alleenlik op God se genade wat altyd, maar altyd, veel groter is.
Die groot vraag is: Kan ons vir iemand wat baie siek is, sê "God se genade is vir jou genoeg?" Sal so iemand nie miskien dink, "Hoe kan jy wat gesond is deur God se genade vir my sê God se genade is vir my genoeg in my siekte en lyding? Vir jou wat gesond is, is dit maklik om dit te sê." Die eintlike vraag wat ons moet vra is, "Is God se genade altyd groter as al ons omstandighede, goed of sleg?" Is daar enige bewysstukke in die Bybel wat dit kan bevestig? Om dit bevredigend te beantwoord moet ons eers bepaal wat die heel ergste ding is wat 'n mens teister. Die antwoord hierop is natuurlik die sonde. Sonde veroorsaak skeiding tussen ons en God en nie ons omstandighede nie. Het ons enige sekerheid dat God se genade altyd groter is as ons sonde. Halleluja, daar is beslis.
Want soos deur die ongehoorsaamheid van die een mens baie tot sondaars gestel is, so sal ook deur die gehoorsaamheid van die Één baie tot regverdiges gestel word. Maar die wet het daar bygekom, sodat die misdaad meer sou word; en waar die sonde meer geword het, het die genade nog meer oorvloedig geword; sodat, soos die sonde geheers het in die dood, so ook die genade kan heers deur die geregtigheid tot die ewige lewe deur Jesus Christus, onse Here. (Romeine 5:19-21).
As God se genade soveel grroter is as ons sondes, dan moet sy genade ook oorvloediger en genoeg wees in al ons omstandighede – goed of sleg.
5 Apr, 2022 7:12 am
Baie dankie Tom. Jou antwoord het ongetwyfeld baie moeite en denke geverg waarvoor ek groot waardering het.
Ek het op ñ duidelike en direkte antwoord gehoop, maar dit is blykbaar een van daardie gedeeltes wat in 2 Petr. 3:16 as moeilik verstaanbaar verwys word.
Ek het maar net gereken dat iets wat van Satan kom vir God onaanvaarbaar moet wees.en al wat vir God onaanvaarbaar is, is die sonde.